স্টাফ রিপোর্টার ॥ বানিয়াচঙ্গ উপজেলার কাগাপাশার বীর মুক্তিযোদ্ধা গৌরাঙ্গ চন্দ্র দাস পরলোকগমন করেছেন। তিনি গতকাল বৃহস্পতিবার সকালে স্ট্রোকে আক্রান্ত হলে দুপুর ১ টায় সিলেট ওসমানি মেডিকেল কলেজ হাসপাতালে ভর্তি করা হলে সেখানেই তিনি মৃত্যুবরণ করেন। মৃত্যুকালে তিনি স্ত্রী, ৩ পুত্র, ১ কন্যাসহ অসংখ্য আত্মীয় স্বজন রেখে গেছেন। গতকাল বিকেলে তার অন্তষ্টিক্রীয়ার পূর্বে এসআই এমডি মজিদের নেতৃত্বে একদল পুলিশ গার্ড অব অনার প্রদান করেন। এ সময় বানিয়াচঙ্গ উপজেলা সহকারি কমিশনার (ভূমি) মোঃ মশিউর রহমান, ভারপ্রাপ্ত কর্মকর্তা পরিদর্শক লিয়াকত আলী, মুক্তিযোদ্ধা কমান্ডার আব্দুল খালেক, অসিত বরণ রায়, অমৃত দাসসহ অসংখ্য মুক্তিযোদ্ধা উপস্থিত ছিলেন। বীরমুক্তিযোদ্ধা গৌরাঙ্গ দাসের মৃত্যুতে শোক প্রকাশ করেছেন হবিগঞ্জ জেলা ইউপি চেয়ারম্যান সমিতির সভাপতি মোহাম্মদ আলী মমিন, উপজেলা মুক্তিযোদ্ধা কমান্ডার ...